Američki filmski institut

Američki filmski institut (AFI) filmska je organizacija koja se bavi obrazovanjem filmskih radnika i odaje počasti baštinicima umjetnosti pokretnih slika u SAD-u. AFI je podržan od strane privatnih donacija i putem javnog članstva. Institut se sastoji od lidera iz svijeta filma, zabave, poslovnih i akademskih zajednica. Postoje dva Upravna odbora kojima predsjedavaju Sir Howard Stringer i Robert Daly. Organizaciju predvodi predsjednik i izvršni direktor Bob Gazzale (od oktobra 2014. godine). Prijašnji predsjednici su bili osnivački direktor George Stevens, Jr. (1967-1980) i Jean Picker Firstenberg (1980-2007). Spisak programa AFI obrazovni i kulturni programi uključuju: AFI Katalog igranih filmova i arhiva – pisana historija svih igranih filmova tokom prvih 100 godina - dostupna besplatno online; AFI Konzervatorijum – filmska škola na diplomskom nivou na čelu sa iskusnim filmskim stvaraocima; AFI Nagrada za životno djelo – tradicija koja se održava od 1973. godine, visoka počast za karijeru u filmu; AFI Nagrade, u čast obilježavanja kreativnosti filmskih ekipa najistaknutijih filmova i televizijskih programa u tekućoj godini; AFI 100 godina... serije – spisak televizijskih događaja i filmske reference; AFI Dva filmska festivala – u Los Angelesu, AFI Fest pod pokroviteljstvom Audi-ja i u Silver Springu, Maryland, AFI Docs, također pod pokroviteljstvom Audi-ja; AFI Silver – historijsko kino za prezentaciju umjetničkih filmova tokom cijele godine, u Silver Springu, Maryland; American Film, e-magazin koji istražuje umjetnost novih i historijskih filmskih klasika. Historija Američki filmski institut osnovan je 1965. pod predsjedničkim pokroviteljstvom Lyndona B. Johnsona koju je objavila Bijela kuća - sa ciljem da se uspostavi nacionalna umjetnička organizacija radi očuvanja zaostavštine američkog filma, obrazovati nove generacije filmskih autora i nagraditi umjetnike za njihov rad. Dvije godine kasnije, 1967., AFI je osnovan, podržan od strane Nacionalne zadužbine za umjetnost, Američke filmske asocijacije (MPAA) i Ford fondacije. Originalni 22-člani odbor uključivao je predsjedavajućeg Gregoryja Pecka i zamjenika predsjedavajućeg Sidneya Poitiera, kao i Francis Ford Coppola, Arthur Schlesinger, Jr., Jack Valenti i druge predstavnike iz svijeta umjetnosti i akademskih zajednica. Institut je uspostavio programe obrazovanja za filmske radnike tada poznate kao Centar za napredne filmske studije. Reference Vanjski linkovi Zvanična stranica